เงินบาทเปิดตลาด 31.42/44 บาท
ธนาคารซีไอเอ็มบี ไทย  รายงาน เงินบาทเปิดตลาดเช้านี้ที่ระดับ 31.42/44 คาดเคลื่อนไหวกรอบ 31.40-31.50
19 มิ.ย. 2555

ธนาคารซีไอเอ็มบี ไทย  รายงาน เงินบาทเปิดตลาดเช้านี้ที่ระดับ 31.42/44 คาดเคลื่อนไหวกรอบ 31.40-31.50
นักบริหารเงินธนาคารซีไอเอ็มบี ไทย กล่าวว่า เงินบาทเปิดตลาดเช้านี้อยู่ที่ระดับ 31.42/44 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 31.45/47 บาท/ดอลลาร์ คาดเคลื่อนไหวในกรอบแคบๆ ในทิศทางอ่อนค่าตามเงินยูโร
"(เงินบาท)น่าจะเคลื่อนไหวในกรอบแคบๆ ในกรอบเดิม" นักบริหารเงิน กล่าว
ปัจจัยที่ตลาดจับตาดูเป็นเรื่องความกังวลเกี่ยวกับปัญหาหนี้สินภาคการธนาคารของสเปนที่มีระบบเศรษฐกิจใหญ่เป็นอันดัน 4 ของกลุ่มสหภาพยุโรป แม้จะได้รับการช่วยเหลือเรื่องเงินกู้ 1 แสนยูโรไปแล้วก็ตาม แต่เศรษฐกิจในภาพรวมยังไม่ดีนัก และวันนี้จะมีการประมูลพันธบัตร ซึ่งจะเป็นปัจจัยที่กดดันต่อค่าเงินยูโรต่อไป หลังผ่อนคลายเรื่องปัญหาการเมืองของกรีซที่คาดว่าจะสามารถตั้งรัฐบาลได้แล้ว 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2589/2592 ดอลลาร์/ยูโร ปรับตัวอ่อนค่าจากระดับ 1.2650 ดอลลาร์/ยูโร ส่วนเงินเยนอยู่ที่ระดับ 78.95/98 เยน/ดอลลาร์ ปรับตัวแข็งค่าจากระดับ 79.16 เยน/ดอลลาร์
นักบริหารเงินมองกรอบการเคลื่อนไหวของค่าเงินบาทวันนี้ไว้ระหว่าง 31.40-31.50 บาท/ดอลลาร์